kardosdrur/scandi-wiki huggingface dataset:
Britisk engelsk

Britisk engelsk (eller blot britisk) er en variant af sproget engelsk og tales i nationen Storbritannien. Termen bruges samlende, selvom der findes mange undervarianter i Storbritannien såsom cockney, walisisk engelsk og skotsk engelsk. Variationen er størst i talt britisk, mens det skrevne sprog er mere homogent.

Britisk-engelsk stavemåde 
Modsat amerikansk engelsk staves ord som colour, flavour og honour med U imellem O'et R'et og de fire ord defence, offence, pretence og licence staves med C i stedet for S. Ord som centre, sabre, sceptre og theatre ender på -re i stedet for -er, imedens ord som traveller, worshipping, woollen, etc. staves med dobbeltkonsonant i stedet for enkelt.
Hvad angår -ise-/ize- ord (eksempelvis realise/realize, recognise/recognize og civilisation/civilization) kan disse på britisk engelsk staves på begge måder, hvorimod de på amerikansk engelsk altid staves med Z. Er ordet derimod med Y (som i analyse og paralyse) staves det udelukkende med S på britisk engelsk.
Derudover er der masser af "uregelmæssige" staveforskelle imellem britisk engelsk og amerikansk engelsk, som for eksempel: (BrE)axe/(AmE)ax, grey/gray, sulphur/sulfur.

Wikipedia 
På den engelske Wikipedia bruges britisk engelsk stavemåde om emner, der vedrører Europa og britiske forhold. Amerikansk stavemåde bruges om emner vedrørende USA og amerikanske forhold.

Referencer 

 McArthur, Tom (2002). Oxford Guide to World English. Oxford: Oxford University Press.  hardback,  paperback.
 Bragg, Melvyn (2004). The Adventure of English, London: Sceptre. 
 Peters, Pam (2004). The Cambridge Guide to English Usage. Cambridge: Cambridge University Press. .
 Simpson, John (ed.) (1989). Oxford English Dictionary, 2nd edition. Oxford: Oxford University Press.

Engelske dialekter
Gul fingerbøl

 
Gul fingerbøl (Digitalis lutea) er en to- til flerårig, urteagtig plante med en opret vækst. Alle dele af planten er giftige.

Beskrivelse 
Stænglen er uden forgreninger, svagt furet og hårløs. Bladene er første år samlet i en grundstillet roset, men derefter sidder de spredtstillet på stænglen. Bladene er lancetformede til smalt ægformede med uregelmæssigt savtakket rand. Takkerne bærer fine hår, men ellers er bladet hårløst. Oversiden er græsgrøn, mens undersiden er noget lysere. Blomstringen foregår i juli-august, og blomsterne er samlet i et endestillet aks. De enkelte blomster er uregelmæssige og 5-tallige med gule, sammenvoksede kronblade, der danner en blæreformet krone. Frugten er en kapsel med mange frø.

Højde x bredde og årlig tilvækst: 0,75 x 0,30 m (75 x 30 cm/år). Målene kan bruges til beregning af planteafstande i fx haver.

Hjemsted 

Arten er udbredt i det sydlige, centrale og vestlige Europa, hvor den findes på lysåbne eller svagt skyggede voksesteder med veldrænet og kalkrig, varm jord. Derfor træffes den oftest i lysninger og langs skovkanter.

Ved mindesmærket over faldne franske soldater nær byen Dürnstein, der ligger nogle få km nord for Donau i delstaten Niederösterreich, Østrig, findes et pannonisk, tørt overdrev i 200-300 m højde. Her vokser arten sammen med bl.a. akselrøn, alm. rapgræs, svalerod, bjerglæbeløs,
duneg, kantet konval, lundrapgræs, navr, skovhøgeurt og stor fladstjerne

Note 

Gule blomster
Tørketålende planter
Haveplanter
Giftige planter
Katharina af Württemberg

Friederike Katharina Sophie Dorothea af Württemberg (født 21. februar 1783 i Sankt Petersburg, Rusland, død 28. november 1835 i Lausanne, Schweiz), var datter af Frederik 1. af Württemberg og Augusta af Braunschweig-Wolfenbüttel, hun blev gift med Napoléon Bonapartes yngste bror Jérôme Bonaparte. Da hun er fem år dør hendes mor, og hendes far gifter sig med morens kusine Charlotte Auguste, ældste datter efter Georg 3. af Storbritannien.

Katharina var Jérôme Bonaparte anden kone, de blev gift 22. august 1807 i Frankrig, hun blev dronning af Kongeriget Westfalen, da dette blev opløst og Nepoléon mistede sin magt, gik Katharina sammen med sin mand i eksil.

Børn 
 Jérôme Napoléon Bonaparte (1814-1847)
 Mathilde Bonaparte (1820-1904)
 Napoléon Joseph Bonaparte (1822-1891)

Huset Württemberg
Personer fra Sankt Petersborg
Ludvig, prins af Württemberg

Ludwig (også Louis) Friedrich Alexander, prins af Württemberg (30. august 1756 i Treptow – 20. september 1817 i Kirchheim unter Teck) er stamfar til dronning Elizabeth 2. af Storbritannien og kong Juan Carlos af Spanien

Børn 
 Maria Dorotea af Württemberg (1797–1855)
 Amalie af Württemberg (1799–1848)
 Pauline Therese Luise af Württemberg (1800–1873)
 Elisabeth Alexandrine af Württemberg (1802–1864)
 Alexander af Württemberg (1804–1885) (1804–1885)

Huset Württemberg
Generaler fra Preussen
Frimurere fra Tyskland
Tyskere i 1700-tallet
Tyskere i 1800-tallet
Friedrich Wilhelm von Schadow

Friedrich Wilhelm von Schadow (adlet Schadow Godenhaus) (født 5. september 1789 i Berlin, død 19. marts 1862 i Düsseldorf) var en tysk maler, søn af Johann Gottfried Schadow.

Schadow begyndte som elev af faderen. Samlivet fra 1810 med Friedrich Overbeck, Philipp Veit og andre i Rom blev bestemmende for hans kunst; han trak sig vel ud af Nazarenernes kreds, men 1814 blev han katolik, og den religiøse kunst blev ham stadig det kæreste; i Rom malede han to fresker til Casa Bartholdy (Jakob, Josef; nu i Berlins Nationalgalleri), også kirkelige billeder og portrætter (Thorvaldsen, brødrene Schadow i Rudolf Schadows atelier), senere i Tyskland en mængde kirkelige billeder (Kongernes Tilbedelse, det dygtige De kloge og de ukloge Jomfruer, Christus paa Oliebjerget, Christi Lig, Pietas og Vanitas etc.). Uden dyb originalitet, eklektiker og forstandsmæssig i sin kunst fik han dog stor indflydelse på tysk kunstudvikling. Hans flittigt udviklede og sikre teknik havde 1819 skaffet ham professorværdigheden i Berlin. Her malede han bl.a. med god og kraftig kolorit Prosceniumstæppet (Bakkanal) til det ny Teater, mange portrætter, i portrætmaleriet yder Schadow ofte sit bedste, den skønne skikkelse »Poesien« og så fremdeles 1826 flyttede han som akademidirektør med en del af sine bedste elever Julius Hübner, Carl Friedrich Lessing, Eduard Bendemann, Theodor Hildebrandt, og Karl Ferdinand Sohn til Düsseldorf og blev her den såkaldte Düsseldorf malerskoles grundlægger. Han reorganiserede undervisningen, frisindet over for de forskellige retninger, bragte atter olien (som hans formand Peter von Cornelius havde fordømt) til ære og værdighed, viste vej mod en malerisk "realisme", der var tom og uægte nok, men dog for sin tid en nydannelse, og med spillerum for individualiteten samlede han om sig et dygtigt, men rigtignok hurtig stagnerende kunstnerkuld. Selv malede Schadow, foruden tidligere nævnte arbejder, bl.a. Mignon, Den himmelske og jordiske Kærlighed (1840, under et Ophold i Italien). I sine senere år var Schadow næsten blind. Kunstlivet ilede ham forbi, og han mistede holdet på sine elever. 1859 tog han sin afsked fra akademiet. 

I Thorvaldsens Museum ses Christi Gang til Golgatha.

Værker (Litteratur) 
 Meine Gedanken über eine folgerichtige Ausbildung des Malers, i: Berliner Kunstblatt 1 (1828), Side 264–273
 Der moderne Vasari. Erinnerungen aus dem Künstlerleben, Berlin 1854 (digitaliseret udgave, Universitäts- und Landesbibliothek Düsseldorf)
 Über den Einfluß des Christentums auf die bildende Kunst, Düsseldorf 1843

Kilde

Eksterne henvisninger 

Malere fra Tyskland
Personer fra Berlin
SikkerhedsBranchen

SikkerhedsBranchen, Den Danske Brancheforening for Sikkerhed og Sikring, er interesseorganisation for virksomheder i sikkerheds- og sikringsbranchen, stiftet 1992.
SikkerhedsBranchen har til opgave at informere om brugen af sikringsprodukter og at fremme oplysning om og diskussion af sikring og sikkerhed.
Foreningen samarbejder bl.a. med politiet, Forsikring & Pension (forsikringsselskabernes brancheforening), Det Kriminalpræventive Råd, Justitsministeriet og forsvaret.

SecurityUser.com er det officielle fagblad for SikkerhedsBranchen.

Eksterne henvisninger 
SikkerhedsBranchens hjemmeside

Brancheforeninger i Danmark
Etableret i 1992
Agumon

Agumon (アグモン) er en fiktiv karakter fra det japanske tegneserieunivers Digimon. Agumon er en digimon (de enkelte væsner kaldes det samme som navnet på universet) og ligner en lille gul dinosaur og figuren bruges som repræsentation for hele Digimon-genren. Agumon er kun navnet på den første udvikling af Digimonen. Den kan udvikle sig til flere forskellige Digimoner.

Udviklinger af Agumon

Botamon 
Botamon er Agumons baby-form. Det er en lille sort kugle med to store gule øjne.

Koromon 
Koromon er Agumons Intraining-form. Det er en, lidt større, kugle som er lyserød med røde øjne og en dinosaur-agtig mund.

Greymon 
Greymon er Agumons udviklede form (også kaldet Champion-form). Det er en stor dinosaur med en stor brun "hjelm". Han er inspireret af en Ceratosaurus.

MetalGreymon 
MetalGreymon er Agumons Ultimate-form. Han ligner Greymon, men har en metal arm og hans "hjelm" er blevet til metal. Han har to lilla vinger.

WarGreymon 
WarGreymon er Agumons Mega-form og er hans stærkeste form. Han har et metal-hoved og en klo på hver arm som der hedder Dramon-Destroyers

Fiktive dyr
Animeserier
Mangaserier
Rationeringsmærke

Et rationeringsmærke er en kupon der fx under 1. og 2. verdenskrig gav indehaveren ret til at købe en rationeret vare, som smør, sukker eller brændsel i begrænset mængde.

Indførelse af rationeringsmærker 
På grund af 2. verdenskrig blev det vanskeligt at hente varer til Danmark fra udlandet. Efter besættelsen den 9. april 1940 stod det klart, at man kun kunne skaffe varer fra områder, som blev kontrolleret af Tyskland eller fra neutrale lande som Sverige.
I september 1939 vedtog Folketinget og Landstinget Vareforsyningsloven. Loven gav den danske handelsminister lov til at rationere mængden af varer og bestemme hvem der måtte købe dem.

Mangel på hverdagens varer 
I september 1939 blev benzin og kul rationeret i Danmark. Snart fulgte sukker, kaffe og te. Men det var kun begyndelsen. Snart var mange almindelige varer rationeret: Bl.a. brød og sæbe. Der var størst mangel på varer, som ikke kunne fremstilles i Danmark. Der var ikke mere kakao og kaffe til salg fra januar 1942. I april 1940 stoppede al privat kørsel i Danmark, fordi der ikke var benzin nok.

Rationeringsmærkerne 
Under besættelsen var det vanskeligt at handle i forretningerne.
Man skulle ofte aflevere både rationeringsmærker og pengene ved køb af dagligvarer. Rationeringsmærkerne blev udleveret til alle husholdninger med jævne mellemrum.
Løb man tør for mærker, måtte man ikke købe flere rationerede varer, før der kom nye rationeringsmærker. På den måde kunne køb begrænses.

Formålet med rationering 
Formålet med rationering var, at Danmark ikke så hurtigt løb tør for mad og udenlandske varer. Men derudover skulle den medvirke til, at varerne blev fordelt ligeligt i befolkningen.
Staten forsøgte at tilpasse rationerne til befolkningens behov. Dvs. at de, som udførte hårdt arbejde, kunne få flere rationeringsmærker til madvarer. Småbørnsfamilier kunne få flere mærker til mælk og sæbe.
Imidlertid havde fattige danskere særligt i de første besættelsesår ikke penge til at købe varer for alle deres rationeringsmærker. Mange solgte deres overskydende mærker
på det sorte marked, sortbørsen, selv om det var forbudt. Modstandsbevægelsen stjal mange rationeringsmærker for at vanskeliggøre tyskernes regering.

Eksterne kilder og henvisninger 
 Rationering og erstatningsvarer  af Anders Dalsager på befrielsen1945.dk

Betalingssystemer
Rationering

Rationering er en metode til fordeling af varer eller tjenesteydelser i situationer, hvor der er knaphed af de pågældende varer og tjenesteydelser. Rationering kan gennemføres eksempelvis ved at uddele rationeringsmærker, der skal anvendes ved indkøb af de varer, som der er mangel på. 

Forberedelser til fremtiden
Økonomiske systemer
Pauline af Württemberg (1877-1965)

Prinsesse Pauline af Württemberg (tysk: Prinzessin Pauline Olga Helene Emma von Württemberg; født19. december 1877, død 7. maj 1965) hun var den eneste datter efter kong Wilhelm 2. af Württemberg, hun var i mange år regional direktør i den vestlige del af Tyskland for Røde Kors.

Huset Württemberg
Kongelige fra Tyskland
Prinsesser
Tyskere i 1800-tallet
Tyskere i 1900-tallet
Pauline af Württemberg

Pauline af Württemberg kan henvise til flere artikler:

 Pauline Therese, dronning af Württemberg (1800–1873)
 Prinsesse Pauline af Württemberg (1810–1856)
 Prinsesse Pauline af Württemberg (1877–1965)
Alien vs. Predator 2 (film)

Alien vs. Predator 2 (original titel: Aliens vs Predator: Requiem) er en amerikansk science fiction film fra 2007. Filmen er en direkte efterfølger til Alien vs. Predator i 2004.

Handling 

Alien vs Predator 2 starter med sammenhæng fra den første hvor en predator bliver befrugtet altså en chestburster der kommer op af ham men normalt kommer de op af et menneske så derfor er det en lidt anden skabning en blanding af en alien og en predator (kaldes predalien) efter den slipper løs på et "predator ship" (skib) hvor en predators skud punkterer skibet skrog, og skibet styrter ned i skoven udenfor byen Gunnison i staten Colorado hvorefter to facehuggers angriber en dreng og en mand der er på jagt i skoven og snart kommer de to chestbursters ud af maven på dem snart er der en predalien og to aliens løs kort efter ankommer en predator hvis mission er at dræbe aliense og predalien snart begynder alletiders maridt for menneskeheden.

Medvirkende 
 Steven Pasquale som Dallas
 John Ortiz som Sherif Morales
 Reiko Aylesworth som Kelly O'Brien 
 Johnny Lewis som Ricky
 Ariel Gade som Molly O'Brien 
 David Paetkau som Dale
 Chelah Horsdal som Darcy Benson 
 Gina Holden som Carrie Adams
 Ty Olsson som Nathan

Eksterne henvisninger 
 

Amerikanske film fra 2007
Science fiction-film fra USA
Engelsksprogede film
Randy Jackson

Randall Darius "Randy" Jackson (født 23. juni 1956) er en amerikansk bassist, sanger, producer, musik manager, og tv-personlighed. Han er bedst kendt som dommer på American Idol og Executive Producer for MTV's America's Best Dance Crew.

Jackson har vundet en Grammy Award som producer

Noter

Eksterne henvisninger 

 

Musikproducere fra USA
Snæbel

En snæbel  eller i dansk sammenhæng Nordsøsnæbel (Coregonus maraena)  er vadehavsbestanden af helten (Coregonus lavaretus), som er en laksefisk. Den lever i Vadehavet og gyder i Danmark i større sydvestjyske vandløb. Den er fredet og må ikke fanges og ved fangst skal den genudsættes.

Den findes i Vidå, Ribe Å, Varde Å, Brede Å, Kongeåen og Sneum Å.

Varde Å er nu på visse steder genoprettet, for at redde snæbelen og vardelaksen.  Genetiske og morfologiske undersøgelser har fastslået at Nordsøsnæblen ikke er en selvstændig art, men udgør nordsøbestanden af arten helt, og den er på den danske rødliste vurderet som truet art. Den egentlige snæbel  (Coregonus oxyrhynchus) ) regnes for udryddet af IUCN. 

Snæblen er den eneste fisk i Danmark, der er totalfredet.

Snæbelprojekt 
I 2005 blev et naturgenopretningsprojekt påbegyndt med støtte fra Naturstyrelsen og EUs LIFE+-fond. Projektet der havde målet at skabe passager samt gydepladser for snæblen gennem fire midtjyske åsystemer (Ribe Å, Sneum Å, Varde Å og Vidå) blev afsluttet i 2013.

Referencer 

Laksefamilien
Danske arter i Habitatdirektivet
Mercury Records

Mercury Records er et pladeselskab, der indgår i Universal Music Group. Mercury Records blev grundlagt i 1945 i Chicago, Illinois af Irving Green, Berle Adams, Ray Greenberg og Arthur Talmadge.

Mercury Records var oprindeligt et pladeselskab med vægten lagt på jazz-musik og udgav i 1950'erne og 1960'erne bl.a. artister som Clifford Brown, Max Roach, Clark Terry, Dinah Washington, Cannonball Adderley, Sarah Vaughan, Maynard Ferguson Quincy Jones, Buddy Rich, Charlie Mingus, Dinah Washington, Max Roach m.fl.

I 1962 blev Mercury Records, opkøbt af Philips, der tidligere havde virksomheden Phono Gram Records. Philips lagde samme år sine pladeaktiviteter sammen med Siemens' pladeaktiveter under navnet DGG/PPI Record Group, der i 1972 ændrede navn til PolyGram Records.

PolyGram Records omorganiserede i 1981 de forskellige labels i virksomheden (herunder Polydor, RSO, og Casablanca Records), og Mercury blev lagt direkte ind under PolyGram Records, Inc. og flyttede hovedkontoret til New York. Mercury overtog en række artister og bagkataloget fra Casablanca Records, herunder Kiss, Donna Summer og Village People. Mercury blev herefter primært et rock/pop label med artister som Kiss, Scorpions, Rush, John Mellencamp, Kurtis Blow, Tears for Fears, Bon Jovi og Def Leppard.

I 1998 blev PolyGram overtaget af Seagram, og Mercury blev herefter en del af Universal Music Group. Efter en reorganisering blev Mercury popkunstnere distribueret af Island Records.

I 2007 valgte Island Records til "genoplive" Mercury Records som et selvstændig label.

Etableret i 1945
Pladeselskaber fra Storbritannien
Pladeselskaber fra USA
Universal Music Group
Dance

Dance betyder direkte oversat fra engelsk "dans", og er det overordnede navnet på en genre af dansemusik, som består næsten udelukkende af musik lavet af elektroniske instrumenter som synthesizere og samplere.
Dance-stilarter omfatter House, trance, eurodance og techno med alle dens sub genrer. Dance kan opsummeres med, at musikken har stor fokus på bassen i stortrommen, og tempoet ofte er mellem 125 og 140 BPM, 4/4. Man kalder populært denne rytme for "fire til gulvet" (populært oversat direkte fra det engelske slang udtryk four to the floor), som kort og kontant betyder at storetrommen slåes án på hvert taktslag.

Musikgenrer
Techno
Nybøl Kirke

Nybøl Kirke ligger i Nybøl Sogn, Nybøl på Sundeved i Sønderjylland. Kirken fra omkring 1150 er en typisk romansk kampstenbygning, som er nævnt første gang i Rydårbogen den 23.05.1191. Det middelalderlige klokkehus står nord for kirken.

Kirken har romansk kor og skib med afrundet vestforlængelse fra middelalderen og korforlængelse fra 1582. På de forskellige gavle ses årstallene fra kirkens restaureringer.

Altertavlen har sidestykke fra 1804 og topstykke fra 1646. Storstykket forestiller Kristus som havemand og Marie Magdalene, malet af kirkemaleren Jes Jessen fra Flensborg.

Døbefonten med de gamle plattyske indskrifter er i romansk granit. Fonten har gennem tiderne haft forskellige placeringer. I den katolske tid stod den ved udgangen da udøbte børn ikke måtte bæres ind i kirkens hellige rum. Siden er den blevet placeret under korbuen. I nutiden står den i korets nordvestlige hjørne. Messingfadet (1579) er fremstillet i Nürnberg. Ifølge overleveringerne er fadet skænket af borgfruen på gården "Holbæk" der lå på grænsen mellem Nybøl og Adsbøl Sogn.

Prædikestolen fra 1608 med nytestamentlige relieffer er fra Hinrich Ringerincks værksted, Flensborg.

På nordvæggen hænger et trefløjet maleri af Viggo Kragh-Hansen, Nybøl Nor, som viser Kristi korsfæstelse med Kragh-Hansens omgangskreds ved Jesu fødder.

Kirkeskibet "Pax" er en tremastet fuldrigger, bygget 1948 af Søren Peter Mortensen, Helnæs.

Under krigen i 1864 blev kirken brugt som ammunitionsbunker. Inventaret blev fjernet og kirkens tykke vægge skulle beskytte mod en fuldtræffer indtil de danske kanoner blev fordrevet fra Dybbøl by den 22. februar.

Kirkegårdén er præget af den tyske tid fra 1864 til Genforeningen i 1920. I midten af 1980erne blev kirkegården udvidet mod øst og nord for den gamle kirkegård, der er indhegnet af et gammelt stendige. Kapellet er opført i 1960 og graverhuset i 1985.

På kirkegården ligger en hel familie begravet, som omkom ved Katastrofen på Haderslev Dam i 1959.

Eksterne henvisninger og kilder 
 Lokalhistorisk Forening for Sundeved
 Nybøl Kirke fra Kirkehistorie.dk
 Sogneportal
 Nybøl Kirke hos KortTilKirken.dk
 Nybøl Kirke i bogværket Danmarks Kirker (udg. af Nationalmuseet)

Kirker i Sønderborg Kommune
Kirker i Haderslev Stift
Kirker i Sønderborg Amt
Sanctuary Records

Sanctuary Records er et uafhængigt britisk pladeselskab.

Virksomheden blev grundlagt af Rod Smallwood og Andy Taylor i 1976. I 1979 opdagede de heavy metal-bandet Iron Maiden i en pub, og skrev derefter kontrakt med bandet. pladeselskabet fik navnet Sanctuary Records efter at have lyttet til Iron Maiden's "Sanctuary". 
Sanctuary Records har været Storbritanniens største pladeselskab indtil juni 2007, hvor de blev købt af Universal Music Group for 44,5 millioner britiske pund.

Sanctuary Records har udgivet albums med musikere fra forskellige genrer, men mest traditionelle rock genrer. Nogle af de mest berømte bands og kunstnere, selskabet har udgivet er Black Sabbath, Billy Idol, Thin Lizzy, Accept, 10cc, Anthrax, Elton John, Motörhead, Iron Maiden, Kiss, Dio og Guns N' Roses.

Eksterne henvisninger
 Sanctuary Records' hjemmeside 

Pladeselskaber fra Storbritannien
Etableret i 1976
Warner Bros. Records

Warner Bros. Records er et amerikansk pladeselskab baseret i Burbank, Californien. Warner Bros. Records blev grundlagt den 19. marts 1958 og indgår i dag som et datterselskab i datterselskab i Warner Music Group.

Warner Bros. Records har haft en række forskellige ejere gennem årene. Den nuværende ejer, Warner Music Group købte selskabet ud af Time Warner i 2003 og var en overgang børsnoteret. Warner Music Group er siden blevet opkøbt af Access Industries. 

Warner Bros. Records har udgivet plader med blandt andet: Cher, Madonna, Lukas Graham og R.E.M..

Eksterne henvisninger 
 warnerbrosrecords.com, Officielt website

Etableret i 1958
Pladeselskaber fra USA
Warner Music Group
Gisèle Casadesus

Gisèle Casadesus (14. juni 1914 - 24. september 2017) var en fransk skuespillerinde.

Gisèle Casadesus spillede primært roller på teateret, men har også medvirket i en lang række film, så som Den kongelige familie og Pindsvinet.

Hun var aktiv også i sin høje alder og medvirkede som 96-årig i filmen Mine eftermiddage med Margueritte (2010) i den kvindelige hovedrolle som Margueritte, hvor hun spillede en ældre dame, der har forladt sin familie. I filmen spillede hun overfor Gérard Depardieu.

Filmografi i udvalg 
 1934 : L'aventurier
 1947 : Les aventures de Casanova de Jean Boyer
 1976 : Une femme fidèle af Roger Vadim
 2005 : Den kongelige familie (Palais royal!) med Catherine Deneuve
 2009 : Inside ring (Le premier cercle) med Jean Reno
 2009 : Pindsvinet (Le hérisson) med Josiane Balasko
 2010 : Mine eftermiddage med Margueritte (La tête en friche) med Gérard Depardieu
 2010 : De kalder hende Sarah (elle s'appelait Sarah) med Kristin Scott Thomas
 2013 : Sous le figuier af Anne-Marie Daniel med Anne Consigny
 2014 : ''Week-ends af Anne Villacèque med Karin Viard

Eksterne henvisninger 

 

Skuespillere fra Frankrig
Hundredårige
Assistens Kirkegård (Svendborg)

Assistens Kirkegård er en kirkegård beliggende i Svendborg.

Den blev indviet i 1821. Dengang erstattede den to mindre kirkegårde ved Vor Frue Kirke og Sct. Nicolaj Kirke, som begge lå i den ældste del af Svendborg.

Assistens Kirkegård er udvidet af flere gange og udgør i dag et areal på fem hektar. Her er både traditionelle gravsteder og urnegravsteder samt en fællesplæne. Derudover findes en urnelund, et columbarium og en børneplæne.

Området har karakter som park med gamle træer, alléer og haveanlæg.

Svendborgs ældste kirkegård rummer flere historiske anlæg. Her er grave og et mindesmærke for faldne danske soldater i krigene 1848-50 og 1864. På kirkegården er der også begravet ni personer fra Royal Air Force. De stammer fra to fly, et Lancaster ND365 og et MG-L, der blev skudt ned i 1944.  Der er derudover grave for store personligheder som eksempelvis forfatteren Johannes Jørgensen.

I 1896 indviedes kapellet, tegnet af Kristoffer Varming og Johannes Magdahl Nielsen, på kirkegården.  Det første krematorium blev taget i brug i 1932.

Kirkegården drives af Svendborg Kirkegårde sammen med Fredens Kirkegård og Sct. Jørgens Kirkegård i Svendborg.

Kendte begravet på kirkegården 
Jacques Pierre Devantier
A.L.H. Elmquist
John Eriksen
Johannes Jørgensen
Bjørn Uglebjerg
Theobald Weber

Eksterne henvisninger 
 Svendborg Kirkegårde om Assistens Kirkegård

Reference 

Bygninger, konstruktioner og anlæg i Svendborg Kommune
Kirkegårde i Danmark